
	ACTA 


	Expedient núm.: 
	Òrgan col·legiat: 

	JGL/2023/32 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	2 d’octubre de 2023 

	Durada 
	des de les 16.00 fins a les 17.30 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Joan Parcerisa i Albacete
	1r tinent d’alcaldessa
	Sí

	Maria Pilar Viladrich i Masana
	2a tinenta d’alcaldessa
	Sí

	Ramon Montaner i Viladrich
	3r tinent d’alcaldessa
	Sí

	Maria Moumen Es Saddouki
	4a tinenta d’alcaldessa
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2023/31 de la Junta de Govern Local de la sessió duta a terme el dia 25 de setembre de 2023, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 1790/2023. Còpia llicències obertura de les activitat de comerç al detall de pa i productes de pastisseria amb servei de bar

	Favorable
	Tipus de votació: unanimitat

	Vista la sol·licitud de còpia de les llicències municipals d’obertura de les activitat de comerç al detall d’establiments propis;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita.


AIGÜES
	Expedient 1611/2023. Taxa recollida d’escombraries

	Favorable
	Tipus de votació: unanimitat

	Vista la sol·licitud d’una ciutadana que exposa que el 1r i el 2n trimestre de 2023 s'ha aplicat la taxa de recollida d’escombraries corresponent a un habitatge urbà sense participació a un immoble (número de contracte 56.939) i demana que se li apliqui la taxa d’habitatge urbà amb participació, ja que disposa dels cubells per fer el porta a porta;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
· Aplicar, a partir del 3r trimestre de 2023, la taxa de recollida d’escombraries corresponent a habitatge urbà amb participació.
· Retornar la diferència d’imports entre les dues taxes esmentades i pel primer i segon trimestre de 2023 per un import de cent dos euros amb cinquanta-vuit cèntims (102,58 €).


	Expedient 1696/2023. Taxa recollida d’escombraries 

	Favorable
	Tipus de votació: unanimitat

	Vista la sol·licitud de revisió de les facturacions de la taxa de recollida d’escombraries corresponents a un habitatge, ja que se li va aplicar la taxa corresponent a un habitatge urbà sense participació i durant aquest període l’habitatge estava en procés de rehabilitació;
Vist que la Junta de Govern Local, de 31 de juliol de 2023, va concedir la llicència de primera ocupació de l’habitatge esmentat i que la sol·licitant va recollir el cubells del porta a porta el dia 4 de juliol de 2023;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
· Aplicar, a partir del 3r trimestre de 2023, la taxa de recollida d’escombraries corresponent a habitatge urbà amb participació.
· Retornar la diferència d’imports entre les taxes de habitatge urbà sense participació i habitatge urbà amb participació del 1r i del 2n trimestre de 2023 per un import de 102,58 €. Si els rebuts estan pagats, es farà un abonament al compte bancari per la diferència d’imports; si els rebuts estan pendents de pagament, es girarà nous rebuts amb l’import que correspongui.


	Expedient 1787/2023. Modificació de pòlisses de subministrament d’aigua, setembre de 2023

	Favorable
	Tipus de votació: unanimitat

	El regidor delegat de Serveis, Joan Parcerisa Albacete, informa de les set modificacions de les pòlisses de subministrament d’aigua potable que s’han presentat durant el mes de setembre de 2023.



CEMENTIRI
	Expedient 471/2023. Canvi de nom de la concessió de dret funerari d’una tomba

	Favorable
	Tipus de votació: unanimitat

	Vista la sol·licitud de canvi de titular de la concessió de dret funerari d’una tomba de la part nova del cementiri municipal de Solsona;
A proposta del regidor delegat de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l’expedició d'un títol de nínxol o renovació ascendeix a 19,50 €. Es comunica a la sol·licitant que s'ha de passar a recollir el títol del nínxol per l’Oficina d'Atenció Ciutadana.


	Expedient 1559/2023. Canvi de nom de la concessió de dret funerari d’una tomba

	Favorable
	Tipus de votació: unanimitat

	Vista la sol·licitud de canvi de titular de la concessió de dret funerari d’una tomba de la part vella del cementiri municipal de Solsona;
Vist que s'ha sotmès l'expedient a un període d'informació pública de quinze dies, mitjançant edicte inserit al Butlletí Oficial de la Província de Lleida núm. 167, del dia 28 d'agost de 2023, sense que s'hagi presentat cap reclamació;
A proposta del regidor delegat de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €. Es comunica al sol·licitant que s'ha de passar a recollir el títol del nínxol per l’Oficina d'Atenció Ciutadana.


CONTRACTACIÓ
	Expedient 916/2023. Contracte obert simplificat abreujat – Millora i rehabilitació de la xarxa d’aigua existent per reducció de pèrdues sector Santa Llúcia 1

	Favorable
	Tipus de votació: unanimitat

	El 4 de setembre de 2023, s’aprova l’expedient de contractació “Millora i rehabilitació de la xarxa d’aigua existent per reducció de pèrdues sector Santa Llúcia 1” (Exp. 916/2023) i es convoca la licitació per a l’adjudicació mitjançant procediment obert simplificat abreujat.
El 12 de setembre de 2023 es publica l’anunci de licitació per la contractació al perfil del contractant, i s’obre als efectes un termini de deu dies hàbils, comptats des de l’enviament de l’anunci al perfil del contractant de la plataforma de Serveis de Contractació Pública per a què es presentin proposicions.
El 28 de setembre de 2023 s’accedeix a l’obertura de sobres digitals a través de l'eina Sobre Digital de licitació electrònica integrada amb la plataforma de Serveis de Contractació Pública de la Generalitat de Catalunya, i es comprova que no hi ha cap licitador que hagi presentat proposicions, per la qual cosa la contractació queda deserta.
L'esmentat projecte és beneficiari d’una subvenció de 83.898,91 €  en el marc de de la Resolució PRE/2115/2022, de 28 de juny, per la qual s’obre la convocatòria del procediment per a la concessió de subvencions per a la millora i renovació de les xarxes d'abastament d'aigua en baixa dels municipis petits i mitjans de Catalunya en el marc del Pla de recuperació, transformació i resiliència, finançat per la Unió Europea – NextGenerationEU.
L’objecte d’aquesta obra és la millora de la xarxa en baixa del sector de Santa Llúcia 1, situada al Vinyet, al terme municipal de Solsona. 
Aquesta millora consisteix en: 
· la renovació de 3.243 m de canonades de PVC per PE PN16 DN63
· la millora d’algunes de les derivacions, connexions i escomeses
· la introducció de la sectorització com a sistema de funcionament de la xarxa
· el control de manera telemàtica, continuada i en temps real, de tots els paràmetres que ofereix la xarxa mitjançant el programa Scada del servei d’aigua ja existent, a partir de la recepció de les dades de cadascun dels dataloggers.
Donada la importància d’aquesta obra, es considera iniciar un nou tràmit de licitació amb els mateixos termes i condicions que l’exp. 916/2023 que ha quedat desert, per tal de donar un nou termini perquè els licitadors que hi puguin estar interessats puguin presentar les seves proposicions.

La categorització dins del vocabulari comú dels contractes públics (CPV-2008) és 45231300-8 - Treballs de construcció de conduccions d’aigua i d’aigües residuals.
El contracte té un pressupost base de licitació de 104.873,64 € (sense IVA), més 22.023,46 € (21% d'IVA), el que fa un total de 126.897,10 € (IVA inclòs).
El termini d'execució previst és de (16) setze setmanes. 
A la vista de les característiques i de l'import del contracte, s'opta per l’adjudicació mitjançant procediment obert simplificat abreujat, d’acord amb el que s’estableix a l’article 51 del Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.
Fonaments de dret:
· Els articles 63.3.e) i 150.3 de la Llei 9/2017, de 8 de novembre, de contractes del sector públic; en relació a la convocatòria deserta.
· La Llei 39/2015, d'1 d'octubre, del procediment administratiu comú de les administracions públiques.
· Els articles 13, de 231 a 246, 28, 99, 116, 117, 121, 131, 213, i les disposicions addicionals segona i tercera  de la Llei 9/2017, de 8 de novembre, de contractes del sector públic; pel que fa a l'objecte i procediment de contractació de l'obra.
· L'article 25.2.c) de la Llei 7/1985, de 2 d'abril, reguladora de les bases de règim local, pel que fa a la competència pròpia del municipi de proveïment d'aigua potable a domicili i evacuació i tractament d'aigües residencials.
· L'Ordre PRE/140/2022, de 13 de juny, que aprova les bases reguladores del procediment de concessió de les subvencions per a la millora i renovació de les xarxes d'abastament d'aigua en baixa dels municipis petits i mitjans de Catalunya en el marc de les ajudes europees Next GenerationEU.
· l, el Reial decret llei 36/2020, de 30 de desembre, pel qual s'aproven les mesures urgents per a la modernització de l'Administració pública i per a l'execució del Pla de recuperació, transformació i resiliència, i tota la normativa que en relació a aquesta línia d'ajudes se'n derivi. 
Examinada la documentació que l'acompanya, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda:
Primer. Declarar desert el procediment obert simplificat abreujat per la contractació de l'obra  "Millora i rehabilitació de la xarxa d’aigua existent per reducció de pèrdues sector Santa Llúcia 1" – (exp. 916/2023), al no haver-se presentat cap licitador durant el termini de presentació d'ofertes.
Segon. Aprovar un nou expedient de contractació (exp. 1805/2023) per l'obra “Millora i rehabilitació de la xarxa d’aigua existent per reducció de pèrdues sector Santa Llúcia 1” el que implica:
· aprovar l'informe que motiva la seva necessitat
· aprovar la justificació del procediment a seguir, que serà el procediment obert simplificat abreujat ordinari, amb diversos criteris d'adjudicació automàtics
· aprovar el plec de clàusules administratives particulars que han de regir la contractació de l'obra.
Segon. Aprovar la despesa corresponent prevista a l'aplicació pressupostària 1610.63900  (Millora xarxa d’aigües) del pressupost per a l’any 2023.
Tercer. Disposar l’obertura del procediment de licitació i a tal efecte publicar en el perfil de contractant l'anunci de licitació, el plec de clàusules administratives particulars i el projecte tècnic "Millora i rehabilitació de la xarxa d’aigua existent per reducció de pèrdues sector Santa Llúcia 1”, redactat per l’enginyer de l’Ajuntament de Solsona, Ramon Besora Vives, a febrer de 2022; i aquella altra documentació que fos necessària per tal que els licitadors presentin les seves proposicions en el termini de 10 dies hàbils a comptar des del dia següent al de la seva publicació.


	Expedient 1746/2023. Procediment sancionador – Contracte "Manteniment funcional i preventiu de l'enllumenat públic de Solsona"

	Favorable
	Tipus de votació: unanimitat

	El 31 d'agost de 2023 l'Ajuntament de Solsona signa el contracte de "Manteniment funcional i preventiu de l'enllumenat públic de Solsona" amb l'empresa adjudicatària, Riemar Projectes i Instal·lacions, SL (Riemar), pel termini d'un any, prorrogable a un any més, amb data d’inici l'1 d’agost de 2023.
A la clàusula primera últim paràgraf de l'esmentat contracte, s'estableix el següent:
"D’acord amb les clàusules 21.a) i 23 del plec de prescripcions tècniques de la contractació, caldrà que a l’inici de l’execució del contracte s'aporti la vinculació de l'empresa amb el local al municipi de Solsona mitjançant la presentació de l'escriptura de compravenda que acrediti la titularitat del local, o un contracte d'arrendament del local a favor de l'empresa."
El primer dia de vigència del contracte, 1 d'agost de 2023, el contractista no presenta la documentació per acreditar el compliment de l'article 21 i 23 del plec de condicions tècniques:
"1. Local al municipi per encabir taller i oficines, un contestador per recollir els avisos i avaries.
2. La forma de contactar amb el personal: l'instal·lador electricista, l'encarregat i l'equip que cobreix els torns de guàrdia."
El mateix 1 d'agost s'envia un correu a l'empresa requerint, la presentació de la documentació detallada.
I a la mateixa data el responsable del contracte envia a l'empresa Riemar, SL, via WeTransfer els documents dels plànols de xarxa i l'inventari.
El 2 d'agost s'envia un correu electrònic sobre avaries i incidències en la xarxa de l'enllumenat públic.
El 7 d'agost es continua sense tenir complimentat el requeriment i sense que ningú de l'empresa hagi contactat amb l'Ajuntament.
El 8 d'agost de 2023, la Junta de Govern Local acorda:
"Primer. Donar un termini de 5 dies hàbils a Riemar Projectes i Instal·lacions, SL, per presentar la documentació que ja es va requerir per correu electrònic el dia 1 d’agost de 2023: Local al municipi per encabir taller i oficines, un contestador per recollir els avisos i averies.
Segon. Requerir a Riemar Projectes i Instal·lacions, SL, que de forma immediata i, en un termini màxim de 24 hores, tingui implantat i en funcionament el servei de guàrdia permanent: La forma de contactar amb el personal, amb l' instal·lador electricista, l'encarregat i l'equip que cobreix els torns de guàrdia.
Tercer. Advertir a l’adjudicatari que l’Ajuntament considera que durant la primer setmana d’agost el serveis no s’ha prestat.
Quart. Advertir a l’adjudicatari que si no contesta els requeriments en els dies assenyalats, l’Ajuntament entendrà que la totalitat del servei ha quedat desatès, provocant danys i perjudicis a l’Ajuntament de Solsona."
El 15 d'agost de 2023, Riemar, SL, presenta escrit de "Contestació notificació rebuda dia 14-08-2023", en el que fa constar el següent:
"(...) En aquella mateixa reunió, ja vàrem quedar que es començava l'inici del contracte el dia 01 d'agost de 2023, i que vaig informar que després d'un any i mig de disposar del local, ara anirem per a posar-lo en servei, però que necessitaria un temps, primer perquè l'API està de vacances fins a finals de la propera setmana, i després s'ha de preparar el local (...) i que tothom ho va entendre i vam quedar entesos així".
Segon. (...) la nostra empresa el dia 01 d'agost del 2023, ja tenia implantat i en funcionament el sistema de guàrdies per el manteniment de l'enllumenat de Solsona.
Tercer. Per part de l'Ajuntament, es fa una interpretació errònia ja que considera que durant la primera setmana del mes d'agost de 2023, no s'han realitzat tasques o treballs del manteniment de l'enllumenat a Solsona. Això és fals, per part de la nostra empresa el dia 01 d'agost del 2023, que estem treballant en el municipi (...)
Quart. Per part de l'empresa Riemar Projectes i Instal·lacions, SL, ha donat sempre resposta dins del termini a les notificacions rebudes, per part de l'Ajuntament de Solsona.
I sol·licita: Que l'Ajuntament de Solsona, accepti les al·legacions presentades i per part de l'empresa Riemar Projectes i Instal·lacions SL, ha donat resposta dins del termini a les notificacions rebudes, per part de l'Ajuntament de Solsona."
A data d'avui l’Ajuntament no ha rebut el document que requerit que vinculi a l'empresa amb el local al municipi per encabir taller i oficines, mitjançant la presentació de l'escriptura de compravenda que acrediti la titularitat del local, o un contracte d'arrendament del local a favor de l'empresa.
El 25 de setembre de 2023, l’alcaldessa emet provisió d'Alcaldia d'inici d'expedient d'imposició de penalitats per compliment defectuós del contracte.
El 26 de setembre de 2023, la secretària actal, informa en relació a la legislació aplicable i el procediment a seguir.
Fonaments de dret:
· Els articles 192.1, 194.2 i la disposició addicional segona de la Llei 9/2017, de 8 de novembre, de contractes del sector públic, en relació al compliment defectuós del contracte, imposició de penalitats i competència.
· Les clàusules 25.2.3 del plec de clàusules administratives particulars del contracte "Manteniment funcional i preventiu de l'enllumenat públic de Solsona"
· L'article 82 de la Llei 39/2015, d'1 d'octubre, del procediment administratiu comú de les administracions públiques, en relació al tràmit d'audiència.
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda
Primer. Incoar el procediment per acordar, si escau, la imposició de penalitats per compliment defectuós del contracte "Manteniment funcional i preventiu de l'enllumenat públic de Solsona" al contractista Riemar Projectes i Instal·lacions, SL, a favor de qui es va adjudicar l'esmentat contracte a 1 d'agost de 2023, per un import del 5% del preu del contracte, essent 3.156,96 €, que es farà efectiva mitjançant la deducció dels pagaments corresponents que l'Ajuntament tingui pendent d'abonar al contractista.
El compliment defectuós del contracte ve donat per la no acreditació de la disponibilitat d'un local amb les indicacions que preveuen les clàusules 21 i 23 del plec de prescripcions tècniques que regula el contracte esmentat:
Article 21. Equip mínim exigit. Els licitadors s'obliguen a tenir de forma exclusiva per a la contracta, l’equipament mínim següent: a) Locals: S’haurà de disposar d’un local al municipi, apropiat per encabir el taller, eines, maquinària i vehicles, oficines i magatzem. En el local d'oficines hi haurà un telèfon amb contestador automàtic per a poder recollir avisos i avaries.
Article 23. Atenció al ciutadà. El contractista ha de disposa en el municipi de Solsona d’una oficina d’atenció al ciutadà, amb obertura al públic un mínim de 8 hores diàries en horari comercial, i un centre d’atenció permanent per mitja de telèfon i correu electrònic, per a notificacions, queixes i reclamacions dels ciutadans en general respecte enllumenant públic. El contractista facilitarà l’adreça, un telèfon i e-mail, per a l’atenció ciutadana als efectes de recepció de totes les reclamacions.
Segon. Donar audiència al contractista per un termini de deu (10) dies hàbils des de la notificació d'aquesta resolució, a l'efecte de que presenti les al·legacions i els documents que considerin convenients.
Tercer. Sol·licitar informe dels Serveis Tècnics sobre les al·legacions presentades, si s'escau.


CULTURA
	Expedient 1739/2023. Ajuntament d’Odèn – Utilització material

	Favorable
	Tipus de votació: unanimitat

	Vista la sol·licitud presentada i subscrita per l’Ajuntament d’Odèn, amb NIF núm. P2518600H, en què, amb motiu de la celebració de la Festa Major de Cambrils del 30 de setembre al 2 d’octubre, demana poder utilitzar 200 cadires, 45 taules de plàstic i una paella per a 400 persones;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita previ pagament de la taxa corresponent i amb la condició que s’han de fer càrrec d’anar a buscar i retornar el material esmentat. Es comunica al sol·licitant que les cadires seran les de fusta, i que només es disposa de 15 taules de plàstic, la resta seran de fusta. La taxa per l’aprofitament per particulars de serveis i materials municipals ascendeix a 126,20 €. L'import s'haurà d'abonar al compte bancari de l'Ajuntament de Solsona núm. ES60 2100 0081 9902 0000 0425.


	Expedient 1745/2023. Dinamització Turística Voliacs, SCCL – utilització vestits armats

	Favorable
	Tipus de votació: unanimitat

	Vista la sol·licitud presentada i subscrita per Pau Vilaseca i Sala, president de l'entitat Dinamització Turística Voliacs, SCCL, amb NIF núm. F25825217, en què demana poder utilitzar els vestits vells dels armats per dur a terme les visites teatralitzades al Castellvell del 10 al 16 d’octubre i del 4 a l’11 de desembre;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 1763/2023. Dinamització Turística Voliacs, SCCL – utilització Celler de ca l'Aguilar

	Favorable
	Tipus de votació: unanimitat

	Vista la sol·licitud presentada i subscrita per Pau Vilaseca i Sala, president de l’entitat Dinamització Turística Voliacs, SCCL, amb NIF núm. F25825217, en què demana poder utilitzar la sala del Celler de ca l’Aguilar el dia 30 de setembre, durant el matí, per dur a terme un tast al final de la visita Tasta Solsona;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita.


	Expedient 1765/2023. Festa de Sant Antoni Abat, 20 i 21 de gener de 2024

	Favorable
	Tipus de votació: unanimitat

	Vista la sol·licitud presentada i subscrita per Sara Vilches i Comellas, amb DNI núm. ***9775**, secretària de l’associació Cofestas, en què, amb motiu de la celebració de la festivitat de Sant Antoni Abat el cap de setmana del 20 i 21 de gener de 2024, demana poder utilitzar la sala gran i el vestíbul de la sala polivalent durant els dos dies i permís perquè els trabucaires acompanyin la comitiva el dia 20 de gener, al matí, i que puguin fer una galejada;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita excepte la galejada dels trabucaires, ja que s'ha de demanar el corresponent permís a la subdelegació del Govern de Lleida i, fins que no es disposi de l’autorització, l’Ajuntament no pot autoritzar la galejada.


DESENVOLUPAMENT LOCAL
	Expedient 1674/2023. Fira de la Terra del Solsonès 2023 – Instal·lació xurreria

	Favorable
	Tipus de votació: unanimitat

	Vista la sol·licitud de llicència per instal·lar una xurreria els dies 21 i 22 d'octubre, durant la Fira de la Terra del Solsonès 2023;
Vist l’informe 407/2023 emès per la Policia Local i a proposta dels regidors delegats de Desenvolupament Local i de Governació,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda informar favorablement la concessió de la llicència sol·licitada després d'haver efectuat el pagament del preu públic per parades, barraques, casetes de venda... situades en terrenys d’ús públic i subjecta a les condicions següents:
· Pel que fa a la ubicació de la xurreria aquesta s'ha d'instal·lar a l’aparcament del passeig de les Moreres, seguint les indicacions de la Policia Local.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· En la instal·lació s’haurà de disposar de la documentació següent:
· Documentació original, corresponent a la mateixa, presentada en la sol·licitud.
· Pòlissa d’assegurança de responsabilitat civil vigent, amb comprovant de pagament.
· Impost sobre activitats econòmiques.
· Alta a la Seguretat Social.
· Carnet de manipulador d'aliments.
· La llicència municipal que autoritza l’activitat.
· S'han de complir les condicions ambientals següents:
· Sorolls i vibracions: Adoptar les mesures adients per no superar els valors límit d’immissió exteriors, establerts al Reglament de la Llei 16/2002, de protecció contra la contaminació acústica, per a la zona de sensibilitat acústica corresponent.
· Residus: S’haurà d’efectuar la correcta recollida selectiva dels residus municipals generats i el seu lliurament als contenidors corresponents.
· L’espai i entorns ocupats per les instal·lacions de l’activitat, s’hauran de mantenir en bon estat de neteja i conservació tant durant la seva estada com quan cessin les activitats.
· Pel que fa a la prevenció d'incendis: Els mitjans manuals d’extinció d’incendi hauran d’estar convenientment senyalitzats i revisats per empresa mantenidora autoritzada.
· El preu públic per casetes de venda ambulant, per fires i festes, situades en terrenys d'ús públic ascendeix a 3,00 €/ml/dia, per tant, l'import a abonar és de 42,00 €. L'import s'haurà d'abonar abans d'instal·lar la xurreria al compte bancari de l'Ajuntament de Solsona núm. ES60 2100 0081 9902 0000 0425.


	Expedient 1783/2023. Campanya "Compres màgiques", del 28 de setembre al 2 d'octubre de 2023

	Favorable
	Tipus de votació: unanimitat

	Vista la sol·licitud presentada i subscrita per Francesc Ester i Fabrias, representant de l’Associació de Comerciants de Solsona, amb NIF núm. G25214305, en què, amb motiu de la campanya "Compres màgiques", que tindrà lloc entre els dies 28 de setembre i 2 d'octubre, demana autorització per col·locar la bústia de la UBIC al vestíbul de l’ajuntament, metre duri la campanya;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita.


EDUCACIÓ
	Expedient 1789/2023. Utilització sala de psicomotricitat de l'Escola El Vinyet

	Favorable
	Tipus de votació: unanimitat

	Vista la sol·licitud presentada i subscrita per Raquel Tarrés i Espunyes, amb DNI núm. ***8600**, en què exposa que degut a la formació oferta per a docents el curs 2022-2023, i segons la necessitat detectada a la zona i la demanda de les persones que ja s'hi han format, el curs 2023-2024 s’oferirà una formació de continuïtat per poder millorar en la pràctica educativa als centres educatius, i demana poder fer ús de la sala de psicomotricitat de l’Escola El Vinyet els dissabtes 18 de novembre i 2 de desembre de 2023 i 3 de febrer, 9 de maig i 27 d'abril de 2024, de les 10.00 a les 14.00 hores i de les 16.00 a les 20.00 hores, per dur a terme aquesta formació;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita.


ESPORTS
	Expedient 1794/2023. Línies d'ajut de la regidoria d'Esports, exercici 2023

	Favorable
	Tipus de votació: unanimitat

	Atès que, des de la regidoria d'Esports, s'han redactat les bases reguladores dels ajuts per associacions i entitats esportives de Solsona de l'exercici 2023,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda aprovar les bases reguladores dels ajuts per associacions i entitats esportives de Solsona de l'exercici 2023 i iniciar els tràmits de la convocatòria de les línies d'ajut de la regidoria d'Esports. El text íntegre de les bases s'adjunta en forma d'annex.
Annex
«Bases reguladores dels ajuts per associacions i entitats esportives de Solsona, exercici 2023
Presentació
La finalitat d'aquestes bases és exposar el conjunt de condicions i el procediment a seguir per a la sol·licitud, la concessió, la justificació i el pagament dels ajuts en forma de convenis i subvencions per a les associacions i entitats sense ànim de lucre del municipi de Solsona que realitzin activitats esportives.
Des de l'Ajuntament de Solsona es vol fomentar la iniciativa ciutadana en activitats de caire esportiu, contribuint al seu finançament i/o consecució. Ens referim a accions esportives de caràcter tradicional o de caire innovador que es programin dins el territori municipal i, d'aquesta manera, contribuir a generar una societat més participativa, més oberta i més solidària.
El teixit associatiu és una eina dinamitzadora de la ciutat i el motor de la seva vitalitat. Per això un dels objectius fonamentals de l'Ajuntament de Solsona és continuar impulsant la vida associativa a través d’ajuts econòmics i/o infraestructurals, en forma de convenis i/o subvencions.
Aquests ajuts constitueixen una doble via de participació: de l'Ajuntament en les activitats organitzades per les entitats i de les mateixes entitats en la programació i planificació de l'oferta organitzada pel propi consistori.
En aquest sentit, l'Ajuntament considera els convenis com una eina essencial de col·laboració i participació entre l'Administració local i les entitats ciutadanes. Es vol, doncs, potenciar aquests convenis, en tant que marquen una implicació més evident entre l'Ajuntament i les entitats, a través dels pactes i les obligacions de cadascuna de les parts.
Per altra banda, les subvencions s'han d'entendre com un ajut de l’Ajuntament per a l'impuls de noves associacions i/o de nous projectes i línies d'actuació o de projectes puntuals de les entitats ja existents, més que no pas com una contribució obligatòria de l’Administració en l'activitat ordinària de les entitats.
L’objecte d’aquestes bases és establir la normativa general per a la sol·licitud, concessió, justificació i pagament de les subvencions que atorga l’Ajuntament de Solsona a l’empara del que estableix la Llei 38/2003, de 17 de novembre, general de subvencions (LGS).
Article 1. Sol·licitants
Podran optar a aquests ajuts i beneficiar-se’n:
· Entitats o associacions sense ànim de lucre que tinguin el seu domicili social al municipi de Solsona que realitzin activitats esportives. Han d'estar inscrites en el Registre d'entitats de la Generalitat de Catalunya.
· Persones físiques en nom propi o en representació d'un col·lectiu que hagi d’exercir l’activitat en què es fonamenta l’atorgament de la subvenció o que estigui en una situació que legitimi la subvenció.
Quedaran excloses d'aquesta normativa aquelles entitats i/o associacions que no respectin el marc democràtic actual, que no assumeixin els principis de conducta reconeguts, com ara la Declaració Universal dels Drets Humans i altres de naturalesa similar, o bé que practiquin actuacions xenòfobes, racistes, homòfobes i/o misògines.
Compatibilitat de les subvencions: seran compatibles amb altres ajuts destinats a la mateixa activitat sempre i quan les quantitats no excedeixin, conjuntament, el cost total de l’actuació programada.
Consignació pressupostària: les subvencions tindran la consideració de despeses públiques i l’efectivitat d’aquestes quedarà condicionada a l’existència de crèdit pressupostari suficient.
Article 2. Tipus d’ajut
Existeixen diferents fórmules d’aportació municipal:
1. Subvenció ordinària: S'entén per subvenció ordinària aquell ajut o suport econòmic que es concedeix als sol·licitants que ho hagin demanat de forma explícita, dins els terminis i condicions que s'estableix en aquesta normativa, i que abastin o responguin a una proposta concreta d'activitat d'una entitat, associació o col·lectiu.
Aquestes subvencions s’atorgaran per dos conceptes diferents, amb partida pressupostària diferenciada:
· Per realització d’activitats esportives a la ciutat de Solsona.
· Per foment de l’esport de base federat destinat a aquelles entitats esportives de Solsona que hagin tingut esportistes de base federats en alguna de les Federacions Catalanes dels diferents esports en la temporada anterior. El nombre de fitxes federatives d’esport de base per poder optar en aquesta subvenció haurà de ser d’un mínim de 12.
L’ajut s’atorgarà mitjançant concurrència competitiva.
2. Subvenció directa o conveni: És el conjunt de pactes que configuren una línia de cooperació entre l’entitat o col·lectiu i l’Ajuntament. El suport en aquest cas pot ser econòmic, de caràcter tècnic, d'equipaments i/o infraestructura. El cos de pactes que serà objecte de cooperació s'haurà de correspondre amb uns objectius i programes coincidents entre l'entitat i l'Ajuntament, el qual adopta i prioritza la via de la cooperació per potenciar el teixit associatiu de la ciutat. L’ajut s’atorgarà per concessió directa quan:
· Estigui convingut en el pressupost municipal.
· Per imposició legal o de l’ens.
· Per raons d’imposició pública, social, econòmica o humanitària i per aquells casos en què la seva singularitat dificulti la convocatòria pública mitjançant concurrència competitiva.
El procediment serà el següent: certificació de l’existència de crèdit suficient i la fórmula del conveni s’utilitzarà preferentment en les subvencions pluriennals.
3. Independentment de les anteriors, també es pot sol·licitar una subvenció extraordinària: ajut econòmic concedit a una entitat o col·lectiu per a una activitat puntual no previsible en la programació ordinària. La seva concessió quedarà condicionada a la disponibilitat pressupostària municipal.
Article 3. Documentació a presentar
Per a formalitzar la petició els sol·licitants han de presentar a l’Oficina d’Atenció Ciutadana (OAC) de l’Ajuntament de Solsona una instància especificant la línia d’ajut i el projecte per al qual sol·licita la subvenció. Si és el cas, s’haurà d’adjuntar un projecte més específic de l’acció esportiva que es vol realitzar.
S’hi ha de fer constar la següent documentació:
· Execució de l’actuació.PJ1 i PJ2.
· Finançament de l’actuació (recursos propis / altres ajuts). JCF.
· JCJ. Factures Cost total de l’actuació (còpies de les factures i altres documents de valor probatori equivalent, amb el corresponent comprovant de pagament). JCJ
· Full de dades bancàries.
· Declaració que no té cap causa de prohibició per a rebre la subvenció (art. 13 LGS).
· Declaració d’acceptació de la present base.
· Declaració d’estar al corrent del compliment de les obligacions tributàries i de la Seguretat Social.
· Documentació que acrediti que l’entitat està donada d’alta en el Registre d'entitats del Consell Català de l’Esport (número i data d’afiliació).
· Còpia del NIF de l’entitat i del DNI del president.
En el cas concret de les subvencions ordinàries pel foment de l’esport de base federat, caldrà també entregar els documents que acreditin la següent informació:
· Pertànyer i/o disputar qualsevol competició federada organitzada per la federació esportiva corresponent. Cal tenir en compte que tots els nois i noies han d’estar donats d’alta per la federació i, en qualsevol mútua asseguradora de la federació corresponent.
· Relació dels nois/es integrants de cada equip o categoria (especificant nom, cognoms, data de naixement i categoria) de la temporada en qüestió.
· Còpia de les fitxes federatives i/o tríptic d’inscripció de la temporada passada de tots els integrants de cada equip i/o individuals. O bé del tríptic/relació d’alta a la federació i/o mútua corresponent.
· Còpia del calendari de competició.
· Esquema desglossat dels dies i hores d’entrenament setmanal de l’entitat.
Article 4. Terminis
Termini de presentació: el termini per presentar les sol·licituds d’ajut començarà el dia 31 d’octubre de 2023, inclòs, i es podran presentar fins al dia 13 de novembre 2023, inclòs.
Termini de resposta per part de l'Ajuntament: l'Ajuntament donarà una resposta a les sol·licituds rebudes durant els 10 dies següents a la finalització del termini de presentació.
Termini per justificar: la data per a justificar l'ajut, si s'escau, serà, com a màxim, el dia 27 de novembre de 2023, inclòs.
Els documents justificatius hauran de tenir correspondència amb l’any de concessió de la subvenció.
Un cop s’hagi comprovat la correcta execució de l’actuació i s’hagi completat la justificació necessària, es procedirà al reconeixement de l’obligació i el pagament al beneficiari, en els termes i terminis previstos a l’acord d’atorgament.
Article 5. Criteris de valoració de les sol·licituds per a la concessió de subvencions
Les sol·licituds seran analitzades per la regidoria d’Esports amb la finalitat de fer una distribució racional dels recursos disponibles i una avaluació dels projectes presentats.
En el cas de les subvencions ordinàries per activitats esportives, convenis, i subvencions extraordinàries, es tindran en compte els següents criteris de valoració:
1. Interès general i municipal del projecte.
2. Repercussió social i nivell de participació.
3. Caire innovador i singularitat del projecte.
4. Activitats de recuperació i manteniment d'aspectes vinculats a l’activitat esportiva del municipi.
5. Activitats que afavoreixin la integració, la solidaritat, l'atenció a la diversitat, la igualtat d'oportunitats, les relacions intergeneracionals, la sostenibilitat i el respecte al medi.
6. La tradició esportiva a la ciutat de l’acte tenint en compte el nombre d’edicions dutes a terme i la seva periodicitat.
7. Les accions que potenciïn la difusió i el coneixement del patrimoni esportiu de la ciutat de Solsona, així com la seva conservació i divulgació.
8. Dèficit d'activitats anàlogues en el municipi.
9. Grau suficient d'elaboració, qualitat i treball previ del projecte.
10. Propostes que complementin aspectes de l'oferta esportiva generada des de l'Ajuntament, i que es puguin cogestionar.
11. Projectes o activitats que estiguin promoguts conjuntament per més d'una entitat i que afavoreixin el treball de col·laboració entre associacions.
12. Difusió del nom de la ciutat.
13. Nivell de repercussió de l'activitat en els mitjans de comunicació.
14. Es valoraran positivament altres entrades econòmiques que rebin els sol·licitants: subvencions d'altres organismes, entrades per a activitats, quotes del socis, etc. És a dir, les iniciatives que comptin amb un finançament diversificat.
15. Àmbit i durada de l'activitat.
En el cas de les subvencions ordinàries per foment de l’esport base federat els criteris de repartició seran els següents:
· Cada entitat rebrà una quantitat fixa segons l’ús de les instal·lacions, més una quantitat variable en funció de la quantitat d’esportistes de base federats i el temps de competició.
· La quantitat fixa per cada entitat que es pugui acollir a les bases d’aquesta subvenció tindrà un import de 600,00 € si utilitza les instal·lacions municipals per l’activitat esportiva, i de 1.000,00 € si no les utilitza.
· L’import total de la suma de les quantitats variables de cada entitat ascendirà al total de la partida assignada per aquesta subvenció menys la suma de les quantitats fixes assignades a cada entitat.
· La quantitat variable per entitat es repartirà segons el següent criteri de càlcul:
i. Per cada entitat obtenim un valor “per punts” (P) multiplicant el nombre d’esportistes de base federats per la durada de la competició en mesos.
ii. Sumem els valors “per punts” (P) de totes les entitats.
iii. S’obté per cada entitat el “valor percentual” (%) dividint el valor “per punts” (P) per la suma dels valors “per punts” de totes les entitats.
iv. Es multiplica el “valor percentual” (%) de cada entitat per l’import total a repartir en quantitats variables, i obtenim la quantitat variable a repartir a cada entitat.
Article 6. Obligacions dels perceptors
Obligacions:
1. Fer constar en els materials de difusió i publicitat de l'activitat el logotip de l'Ajuntament de Solsona, regidoria d’Esports, d'acord amb els models tipogràfics aprovats per la Corporació “amb el suport de” o “amb la col·laboració de”.
2. Elaborar un resum avaluador un cop realitzada l'activitat acompanyat dels programes o cartells.
3. Trametre de forma regular a la regidoria d’Esports la informació de les activitats a realitzar amb el temps suficient per poder fer-ne la difusió adequada.
4. Assumir totes les despeses d'organització de les activitats que es duguin a terme: assegurança de responsabilitat civil, infraestructura, serveis sanitaris, neteja, etc., assumint el projecte com una activitat pròpia.
5. Comprometre's a comunicar qualsevol canvi que sorgeixi en les activitats previstes amb la suficient antelació.
Article 7. Pautes i procediment
Un cop presentades les sol·licituds:
· L'avaluació es realitzarà en el termini de 30 dies a partir de la finalització del termini de presentació i se'n donarà resposta expressa.
· La concessió o la denegació es notificarà expressament a cada entitat o col·lectiu.
· Si l'acord és de concessió de l'ajut sol·licitat, s'especificarà l'entitat o associació que l'ha rebut, l' import que s'ha atorgat i el concepte pel qual s'ha concedit. En el termini de 10 dies els interessats hauran de comunicar l'acceptació a la regidoria d’Esports.
· Si l'acord és de denegació, se n'argumentarà la causa a l’entitat.
· El pagament dels ajuts econòmics s'efectuarà segons les previsions econòmiques de l'Ajuntament de Solsona, tenint en compte la naturalesa de l'activitat i el projecte o programa presentat.
Altres consideracions
Amb la presentació de la sol·licitud s'entendrà implícita l'acceptació total d'aquestes bases, per la qual cosa l'incompliment d'algun dels seus punts podrà considerar-se com a causa de revocació de l'ajut concedit.
El servei corresponent comprovarà l'aplicació efectiva de l'ajut a les finalitats per a les quals ha estat concedit, i el concessionari facilitarà l'accés a la informació necessària a aquest efecte, en el cas que es requereixi.
La sol·licitud d’ajut no obliga l’Ajuntament a concedir-lo, ni dona dret a l'entitat a rebre'l. Així mateix, el fet d’haver rebut un ajut en un exercici no suposa el seu atorgament forçós en exercicis posteriors, en cas que no es reuneixin les condicions exigides a les bases.
L’Ajuntament podrà fer totes les comprovacions que li calguin abans i després d'atorgar l’ajut i valorarà especialment la certesa de la documentació presentada.
L’Ajuntament podrà anul·lar l’ajut totalment o parcialment quan l’activitat es desviï del programa previst i per l’incompliment dels requisits, que porta implícita la renúncia de l’ajut, i es procedirà d’ofici a la seva revocació.


	Expedient 1749/2023. Consell Esportiu del Solsonès – Setmana del Cross Escolar, del 2 a l’11 d’octubre de 2023 / Fase Final Comarcal de Cross dels Jocs Esportius Escolars de Catalunya, curs 2023/2024

	Favorable
	Tipus de votació: unanimitat

	Vista la sol·licitud presentada i subscrita per Xavier Castellana i Gamisans, president del Consell Esportiu del Solsonès, amb NIF núm. G25034323, en què exposa que les setmanes del 2 a l’11 d'octubre de 2023 s'organitzarà la Setmana del Cross Escolar a l’escola, activitat lúdic esportiva per a fomentar els hàbits saludables i esportius (iniciació al córrer) a l'alumnat dels centres educatius, i demana poder utilitzar 15 tanques per dur a terme aquestes jornades;
Vista la sol·licitud presentada i subscrita per Xavier Castellana i Gamisans, president del Consell Esportiu del Solsonès, amb NIF núm. G25034323, en què demana poder disposar de l’espai municipal del parc de la Mina, en motiu de l’organització la Fase Final Comarcal de Cross dels Jocs Esportius Escolars de Catalunya, curs 2023/2024, junt a una jornada amb d’ altres activitats esportives per als escolars de la comarca, per a les famílies i públic en general què serà una cursa familiar (pares i fills), i tot, acompanyat d’inflables per als participants el dia 12 de novembre, així com poder utilitzar 20 tanques, deu taules i deu cadires i dos grups elèctrics; també demana la col·laboració de la brigada municipal en el transport de les tanques i de pancartes publicitàries;
A proposta dels regidors delegats d'Esports i de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita.


GOVERNACIÓ
	Expedient 1771/2023. Concessió gual 

	Favorable
	Tipus de votació: unanimitat

	Vista la sol·licitud d’alta de la concessió de la llicència per col·locar un gual d'entrada i sortida de vehicles al carrer del Berguedà;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist que el sol·licitant no s’ha beneficiat del servei durant el primer semestre de l’any 2023;
Vist l’informe favorable núm. 421/2023 emès per la Policia Local per a la concessió d'un gual de 4 metres al carrer del Berguedà;

La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir el gual, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2023 és de 49,20 €. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l’Ajuntament pintarà l'espai del gual.
3. Concedir l’abonament del primer semestre de l'any.


	Expedient 1733/2023. Associació Centre de Recursos i Activitats Àtic Solsona – ocupació via pública

	Favorable
	Tipus de votació: unanimitat

	Vista la sol·licitud presentada i subscrita per Associació Centre de Recursos i Activitats Àtic Solsona, amb NIF núm. G25682717, en què demana permís per dur a terme un taller a la plaça del Camp amb l’alumnat de 2n de primària de les escoles de Solsona i de la ZER del Solsonès amb motiu de la celebració de la Diada de Santa Cecília el dia 22 de novembre, de les 10.00 a les 12.00 hores, i poder disposar de taules i cadires per dur a terme el taller;
Vist l'informe 417/2023 emès per la Policia Local i a proposta dels regidors delegats de Governació i de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita.


	Expedient 1949/2019. Centre Sanitari del Solsonès, FPC – tarja reserva estacionament

	Favorable
	Tipus de votació: unanimitat

	Vista la sol·licitud presentada i subscrita per Juan Campus i García, director mèdic del Centre Sanitari del Solsonès, FPC, en què demana autorització per poder aparcar el vehicle d’una professional sanitària del Centre a la zona reservada ubicada davant del mateix equipament sanitari;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir l’autorització sol·licitada a la professional sanitària que es detalla.


	Expedient 1741/2023. Targeta de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la targeta de proximitat per a l’accés de vehicles al nucli antic mitjançant control remot per a un vehicle;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la targeta per l’Oficina d'Atenció Ciutadana.


MEDI AMBIENT
	Expedient 1659/2023. Escola Arrels II – sol·licitud papereres de reciclatge per a les aules

	Desfavorable
	Tipus de votació: unanimitat

	Vista la sol·licitud presentada i subscrita per Gerard Farràs i Ballabriga, amb DNI núm. ***0440**, director acadèmic i pedagògic de l’Escola Arrels II, en què exposa que el  centre que representa és una escola verda i que, per a incentivar el reciclatge en tots els alumnes, els cal disposar de papereres de reciclatge per a les aules (25 de blaves i dues de grogues);
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar al sol·licitant que l'Ajuntament no ha de costejar el subministrament de les papereres de les aules dels centres educatius.


	Expedient 1781/2023. Punt Òmnia – paperera costat porta entrada

	Favorable
	Tipus de votació: unanimitat

	Vista la sol·licitud presentada i subscrita per una ciutadana que demana que es canvii la ubicació de la paperera que hi ha al costat de la porta d'entrada al Punt Òmnia, ja que sempre està plena de bosses de deixalles i dona mala imatge al local;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita.


	Expedient 1784/2023. Cubells per a la recollida de residus porta a porta

	Desfavorable
	Tipus de votació: unanimitat

	Vista la sol·licitud d’una ciutadana que exposa que ha hagut d’anar a buscar uns nous cubells per a la recollida de residus porta a porta, ja que uns se li han fet malbé i els altres els hi han pres i demana que, si una altra vegada es queda sense un dels cubells, pugui deixar la bossa d'escombraries directament al carrer;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda comunicar a la sol·licitant que no es pot deixar cap bossa d'escombraries directament al carrer i que cada bossa ha d'anar dins del corresponent cubell. Per tant, si es torna a trobar amb la mateixa situació, caldrà adreçar-se a l'Oficina Ambiental de Solsona, situada al carrer del Castell, 17, 1r pis, on se li farà entrega del cubell corresponent.


	Expedient 1788/2023. UEC L'Afrau – Projecte de conscienciació mediambiental

	Favorable
	Tipus de votació: unanimitat

	Vista la sol·licitud presentada i subscrita per Ramon Montraveta i Cabó, representant de l’associació L’Afrau de serveis educatius, culturals i de lleure, amb NIF núm. G25647595, en què exposa que els alumnes de la UEC, dins de l’assignatura de treball cooperatiu, han realitzat un projecte mediambiental consistent en una sèrie de rètols amb missatges relacionats amb el canvi climàtic, i demana poder col·locar-los en la ruta que va de Solsona al Castellvell durant els mesos d’octubre i novembre de forma temporal;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita.


PERSONAL
	Expedient 1690/2023. Convocatòria C06/2023. Una plaça d’oficial de brigada i constitució d’una borsa de treball

	Favorable
	Tipus de votació: unanimitat

	Per resolució d’Alcaldia 32/2023, de 8 de febrer, i en compliment d’allò que estableixen els articles 56 i següents del Reglament de personal al servei de les entitats locals aprovat pel Decret 214/1990, de 30 de juliol, s’aprova l’oferta pública d’ocupació per a l’any 2023.
Entre d’altres hi consta el següent:
B. Personal laboral
1. Denominació de la plaça: oficial de brigada
Dedicació: jornada completa
Grup: C2
Vacants: 1
Sistema de selecció: concurs-oposició torn lliure
Observacions: plaça exercici en curs 2023
El 15 de setembre de 2023, l’alcaldessa dicta provisió disposant la necessitat de cobrir amb caràcter fix una plaça d’oficial de brigada i poder disposar d’una borsa de treball per a possibles contractacions temporals motivades per vacants temporals, processos d’incapacitat temporal, permisos, etc.
Vist l'informe de Secretaria del procediment i la legislació a seguir i l'informe d'Intervenció favorable de fiscalització;
Examinades les bases de la convocatòria en relació amb la selecció de personal referenciada, i de conformitat amb l'article 21.1.g) de la Llei 7/1985, de 2 d'abril, de bases del règim local,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
Primer. Aprovar les bases de la convocatòria per cobrir una plaça d’oficial de brigada, mitjançant concurs-oposició per torn lliure a jornada completa (codi de convocatòria C06/2020), i constitució d’una borsa de treball, que es transcriuen en forma d’annex.
Segon. Convocar les proves selectives per cobrir la plaça esmentades i comunicar-ho als organismes corresponents que han de formar part del tribunal, a l’efecte que designin membres per a formar part de l’òrgan de selecció de l’esmentada convocatòria.
Tercer. Publicar la convocatòria, juntament amb el text íntegre de les bases reguladores de les proves selectives, en el Butlletí Oficial de la Província de Lleida, en el Diari Oficial de la Generalitat de Catalunya i en la pàgina web de l'Ajuntament de Solsona.
Annex
"Bases reguladores de la convocatòria per proveir una plaça d'oficial de brigada (personal laboral fix) per torn lliure i constitució d'una borsa de treball
Primera. Objecte de la convocatòria
Aquesta convocatòria té per objecte la selecció, pel procediment de concurs-oposició, per la contractació d’un/a oficial de brigada, mitjançant un contracte laboral fix, per torn lliure.
Aquesta contractació està prevista a l’Oferta Pública d’ocupació de l’exercici 2023 aprovada per Resolució de l’Alcaldia número 32/2023 de 8 de febrer, i publicada al BOPL núm. 43 de 2 de març de 2023 i al DOGC núm. 8867 de 3 de març de 2023. I consta com a plaça vacant a la plantilla de personal per a l'exercici 2023.
També es constituirà una borsa de treball per cobrir temporalment les vacants i/o substitucions quan la relació laboral del/a oficial de brigada quedi suspesa per alguna de les causes següents: baixa voluntària, incapacitat temporal, maternitat, paternitat, risc durant l'embaràs, risc durant la lactància, adopció o acolliment, excedència voluntària i permisos.
La borsa de treball tindrà una vigència de dos any. Un cop constituïda, qualsevol nomenament de caràcter temporal vinculat a aquest lloc de treball haurà de fer-se amb el personal que la constitueixi, per ordre de puntuació obtinguda en el procés selectiu.
Les característiques del lloc de treball són les següents:
Codi de la convocatòria
C06/2023
Servei/Dependència 
Brigada municipal 
Denominació del lloc 
Oficial de brigada 
Naturalesa 
Personal laboral fix
Grup de classificació
C2 
Jornada 
completa
Horari 
Segons necessitats del servei
Complement destí
CD12
Retribució bruta anual
22.466,48 €
Titulació exigible
Graduat en ESO, Graduat Escolar, tècnic auxiliar (cicle formatiu de grau mig, FPI) o qualsevol altre títol declarat equivalent.
Sistema selectiu
concurs-oposició
Núm. de vacants
1
Funcions encomanades:
· Realitzar els treballs vinculats a la construcció, reparació i manteniment d'obres en general tant a la via pública com a les dependències municipals: realització de murs, reconstrucció de paviments, clavegueram, pintura, jardineria, desbrossat, etc.
· Executar tasques de manteniment edificis, instal·lacions municipals (tasques de pintura, fusteria, etc.).
· Utilitzar les eines manuals i mecàniques requerides per al desenvolupament dels treballs encomanats, així com tenir cura del seu manteniment.
· Conèixer les característiques dels materials existents al mercat per a la correcta selecció i aplicació.
· Emplenar adequadament els documents acreditatius dels temps destinats a la realització dels treballs i del material utilitzat.
· Col·laborar en el muntatge i desmuntatge de la infraestructura necessària (tarimes, trasllat de mobiliari, etc.) per al desenvolupament de festes populars i altres esdeveniments.
· Conduir els vehicles transportant el material necessari i conduir altra maquinària específica per a la realització de les tasques.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat , d'acord amb els procediments establerts i la normativa vigent en matèria de prevenció de riscos laborals i en coordinació amb personal ( prevenció de riscos laborals).
· Qualsevol altra funció de caràcter similar que li sigui atribuïda.
Segona. Condicions d'admissió d'aspirants
Per formar part en les proves de selecció, serà necessari reunir els requisits establerts en l'article 56 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre:
a) Tenir la nacionalitat espanyola sense perjudici del que es disposa en l'article 57 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre.
b) Posseir la capacitat funcional per a l'acompliment de les tasques.
c) Tenir complerts setze anys i no excedir, si escau, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.
d) No haver estat separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les quals exercien en el cas del personal laboral, en el qual hagués estat separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en aquests termes l'accés a l'empleat públic.
e) Estar en possessió, en el moment de la presentació d’instàncies del títol de graduat/da en ESO, Graduat Escolar, tècnic auxiliar (cicle formatiu de grau mig, FPI) o qualsevol altre títol declarat equivalent. En cas de titulacions obtingudes a l’estranger hauran d’acompanyar-se de l’ordre ministerial de reconeixement de títol expedit, de conformitat amb la normativa reguladora de l’homologació i consolidació de títols i estudis estrangers.
f) No estar inhabilitat/da per sentència ferma per l’exercici de les funcions públiques ni estar o haver estat separat/ada en ferm, mitjançant expedient disciplinari, del servei de qualsevol administració pública.
g) No patir cap malaltia o situació física i/o psíquica que impedeixi el normal desenvolupament i exercici de les funcions corresponents. I complir les condicions necessàries per exercir les funcions que dins el cos i l’escala li poden ésser encomanades, d’acord amb el que s’estableixi legalment.
h) Estar en possessió de coneixements de nivell elemental (B1) de català de la Secretaria de Política Lingüística de la Generalitat de Catalunya o dels reconeguts per aquesta com a equivalents, mitjançant la presentació del certificat acreditatiu corresponent o la superació de la prova prevista a la base sisena.
i) De conformitat amb el que estableix l’article 6 del Decret 389/1996, de 2 de desembre, per al qual es regula l’accés dels ciutadans dels estats membres de la Unió Europea a la funció pública els aspirants que no tinguin la nacionalitat espanyola han d’acreditar el coneixement de la llengua castellana, tant en l’expressió oral com a l’escrita.
Resten exempts de fer aquesta prova les persones que hagin acreditat documentalment, i en el termini de presentació de sol·licituds d’aquesta convocatòria, estar en possessió d’un certificat conforme han cursat la primària, la secundària i el batxillerat a l’Estat espanyol; del diploma superior d’espanyol com a llengua estrangera que estableix el Reial decret 862/1988, de 20 de juliol, modificat i completat pel Reial decret 1/1992, de 10 de gener, o certificació acadèmica que acrediti haver superat totes les proves adreçades a l’obtenció d’aquest, o del certificat d’aptitud en espanyol per a estrangers expedit per l’escola oficial d’idiomes.
j) Tenir el permís de conduir vehicles classe B, segons el Reial decret 818/2009, de 8 de maig, pel qual s’aprova el Reglament general de conductors.
Tots els requisits s’han de complir el darrer dia de presentació de sol·licituds.
Tercera. Sol·licituds
1. Els/les aspirants que desitgin prendre part en el procés selectiu hauran de presentar en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, que trobareu a l’adreça:
https://solsona.eadministracio.cat/catalog/tw/48ca0379-b873-41dc-b9f0-93eb8cf0e8bb
b) A les oficines de Correus.
c) A les oficines diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050. Horari: dilluns de 8.30 a 19.00 hores (ininterrompudament) i dimarts a divendres de 8.30 a 14.30 hores.
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies hàbils comptats a partir de l’endemà de la publicació de l’anunci de la convocatòria al Diari Oficial de la Generalitat de Catalunya. Les bases es publicaran al Butlletí Oficial de la Província de Lleida, al tauler d’edictes de l’Ajuntament i a la pàgina web municipal https://www.ajsolsona.cat/ca/l-ajuntament/ofertes-laborals.
3. Els/les aspirants han de satisfer la taxa de participació en concurs per places de l’Ajuntament de Solsona, que és de 20,00 €, a la tresoreria municipal (IBAN ES60 2100 0081 9902 0000 0425), d’acord amb l’establert a l’ordenança fiscal núm. 10 que regula la taxa per expedició de documents administratius (annex punt 3. i)) participació concursos o concursos oposició plaça personal) Es bonificarà als aspirants que acreditin ser DONO (demanant d’ocupació no ocupat). Aquest requisit serà validat per l’Ajuntament prèvia consulta al SOC.
4. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria, i han d’anar acompanyades de:
· Currículum vitae de l’aspirant degudament actualitzat i signat.
· Fotocòpia del DNI i carnet de conduir.
· Fotocòpia del títol acadèmic exigit que es sol·licita com a requisit d’accés o resguard d’haver abonat els drets per a la seva expedició.
· Document oficial que acrediti estar en possessió del nivell de català requerit, o superior, d’acord amb el Decret 161/2002, d’11 de juny.
· En el cas d’aspirants que no tinguin la nacionalitat espanyola, fotocòpia de l’acreditació del coneixement de llengua castellana, segons el què s’estableix al punt i) de la base segona.
· Documentació acreditativa dels mèrits que s’al·leguin per a la fase de concurs: fotocòpia dels títols en el cas de cursos de formació, i l’experiència laboral s’acredita amb l’Informe de vida laboral, i a més:
· L’experiència laboral en administracions públiques s’acreditarà mitjançant certificat de serveis prestats, fent constar les funcions realitzades.
· L’experiència laboral en empreses privades i entitats s’acreditarà mitjançant el contracte o un document de l’empresa en el que es facin constar les funcions realitzades.
· La documentació acreditativa dels mèrits al·legats s’haurà de presentar dins el termini de presentació de sol·licituds. En cas contrari no podrà ser valorada pel Tribunal la qualificació i serà declarada extemporània.
· El fet de relacionar els cursos com a mèrits al·legats, sense justificar-los amb la sol·licitud, no obrirà un termini d’esmena.
· Document acreditatiu d’haver satisfet la taxa de participació en el concurs per places de l’Ajuntament de Solsona, que és de 20,00€, a la tresoreria municipal, o acreditació de ser DONO (demanant d’ocupació no ocupat).
Amb la presentació de la sol·licitud l’aspirant dona el seu consentiment al tractament de les dades de caràcter personal que són necessàries per prendre part en la convocatòria i per a la resta de tramitació del procés selectiu, així com la publicitat d’aquestes dades, d’acord amb la normativa vigent. Per exercir els drets d’accés, oposició, rectificació i cancel·lació els/les aspirants hauran de dirigir-se a l’Ajuntament de Solsona, carrer del  Castell, 20 (25280) Solsona.
En relació a les persones amb discapacitat podran demanar en la instància l’adaptació i l’adequació del temps i mitjans per a la realització de les proves previstes en les bases de convocatòria, sempre que aquesta no impliqui una modificació exorbitant en el context de l’organització o sigui incompatible amb el contingut del lloc i el servei públic que s’ha de prestar. Abans de realitzar la primera prova hauran de presentar un dictamen vinculant de les seves condicions psíquiques i físiques o sensorials, expedit per l’equip multi professional competent. El Tribunal decidirà sobre les peticions d’adaptacions i adequacions que s’efectuïn.
Els mèrits insuficientment acreditats no seran valorats. Es podran sol·licitar altres aclariments i/o documentació que el tribunal consideri necessaris per a la correcta valoració dels mèrits al·legats en qualsevol fase del procés selectiu. Tota la documentació que es presenti en llengua estrangera, perquè pugui ser valorada, ha d’anar acompanyada de la corresponent traducció jurada.
El Tribunal podrà sol·licitar els aclariments i/o documentació que consideri necessaris per a la verificació dels requisits i/o per la correcta valoració dels mèrits al·legats. Això és podrà dur a terme en qualsevol fase del procés selectiu.
Quarta. Admissió dels/de les aspirants
Un cop finalitzat el termini de presentació de sol·licituds, l'Alcaldia dictarà resolució en el termini de màxim d’un mes, declarant aprovada la llista provisional de persones admeses i excloses. En l’esmentada resolució també es determinarà la composició del Tribunal i suplents, i el lloc, la data i l’hora de començament dels exercicis. La crida per a posteriors exercicis, si és el cas, es publicarà a la pàgina web de l’Ajuntament https://www.ajsolsona.cat/ajuntament/ofertes-d2019ocupacio.
Aquesta resolució incorporarà un llistat amb nom i cognoms complets d’acord amb la Llei 3/2018 de 5 de desembre de Protecció de dades personals i garantia dels drets digitals, i quatre xifres numèriques del DNI d’acord amb la Disposició Addicional setena de l’esmentada Llei i d’acord a la Instrucció dictada per l’Agència Catalana de Protecció de Dades (APDCAT) de data 4 de març de 2019 o altres que dicti posteriorment. Aquesta serà també la identificació de la resta d’anuncis i publicacions d’aquest procés selectiu.
Es concedirà un termini de deu dies hàbils, improrrogables, perquè si és el cas es puguin formular reclamacions o esmenar els defectes que hagin motivat l'exclusió.
Les al·legacions presentades es resoldran en el termini de deu dies hàbils següents a la finalització del termini per presentar-les. Transcorregut aquest termini sense que s’hagi dictat resolució, les al·legacions s’entendran desestimades.
Si no es presenten esmenes a la llista d’aspirants d’admesos i exclosos, es considerarà elevada a definitiva i no caldrà tornar-la a publicar. Si s’accepta alguna reclamació, es procedirà a notificar-la al/la recurrent en els termes que estableix la Llei 39/2015, d’1 d’octubre, del procediment administratiu comú de les administracions públiques.
Tot seguit, s’esmenarà la llista d’admeses i exclosos, i es publicarà al tauler d’anuncis i a la pàgina web de l’Ajuntament https://www.ajsolsona.cat/ajuntament/ofertes-d2019ocupacio la llista definitiva.
Cinquena. Tribunal qualificador
El tribunal qualificador es constituirà de la manera següent:
- President:
El cap de la brigada d’obres i serveis de l’Ajuntament (titular).
El cap de la brigada d’aigües de l’Ajuntament (suplent).
- Vocals:
Un membre designat per l’Escola d’Administració Pública de Catalunya o el seu suplent.
El gerent de l’Ajuntament (titular).
La tècnica de RH de l’Ajuntament (suplent).
Farà les funcions de secretària del tribunal amb veu però sense vot, la secretària d’actal. de l’Ajuntament.
Per a la constitució vàlida del tribunal i per a la seva actuació adequada a efectes de celebració de sessions, deliberacions i presa d’acords es requerirà la presència de la majoria dels seus membres, siguin titulars o suplents i , en tot cas, del president/a i del secretari/a o de les persones que les substitueixen.
En el cas que es produeixi un empat en les decisions del tribunal, el president/a podrà fer ús del vot de qualitat per desfer-ho.
El tribunal podrà disposar la incorporació d’assessors especialistes per a totes o alguna de les proves, els quals es limitaran a l’exercici de les seves especialitats tècniques per a totes o algunes de les proves, els quals actuaran amb veu però sense vot per debatre, en les sessions del tribunal, les qüestions que se’ls sotmetin relatives a les matèries de la seva competència.
Les persones membres dels tribunals qualificadors han d’abstenir-se quan en elles concorrin les circumstàncies que preveuen els articles 23 de la Llei 40/2015, d’1 d’octubre de RJSP. Les persones aspirants poden recusar-les quan concorri qualsevol de les circumstàncies de l’article 24 de la mateixa norma.
El tribunal queda facultat per resoldre els dubtes que es presentin i prendre els acords necessaris per al bon ordre de les proves en tot allò que no preveuen aquestes bases. També resoldrà les al·legacions que li siguin plantejades.
Els membres del tribunal i el personal tècnic de suport, meritaran, si escau les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
Sisena. Procés de selecció
El procediment de selecció serà el de concurs-oposició i constarà de dues fases, la fase d’oposició i la fase de concurs.
Els aspirants seran convocats en crida única, sent exclosos de l’oposició els qui no compareguin, excepte causa de força major degudament acreditada i lliurement apreciada pel Tribunal.
En qualsevol moment el tribunal podrà requerir als opositors perquè acreditin la seva personalitat.
Els candidats hauran d’acudir proveïts del DNI o, en defecte d’això, passaport o permís de conduir.
6.1. Coneixements de llengua catalana
Per als aspirants que no acreditin tenir els coneixements de nivell elemental (B1).
Consistirà en realitzar exercicis de coneixements de llengua catalana (expressió escrita, comprensió lectora, expressió oral, gramàtica i vocabulari), corresponent al nivell B1. Es qualificarà amb apte o no apte.
Per realitzar aquestes proves, el tribunal ha de comptar amb l’assessorament de persones tècniques especialitzades en normalització lingüística.
6.2. Fase oposició (màxim 70 punts)
Consistirà en la realització d’una prova escrita i una de pràctica.
· Exercici teòric. Consistirà a respondre un qüestionari de 20 preguntes tipus test, referent a les tasques a desenvolupar pel lloc de treball descrites a la primera clàusula “funcions encomanades”. Cada pregunta correcta es valorarà amb 1,5 punts. Per cada pregunta errònia es restarà 0,50 punts, i les no contestades no sumaran ni restaran. Tindrà una puntuació màxima de 30 punts.
· Exercici pràctic. Consistirà en l’execució, en el termini màxim de 30 minuts, d’un o diversos treballs pràctics que plantejarà el tribunal relacionats amb les comeses del lloc de treball.
La realització d’aquesta prova es durà a terme en un equipament municipal on es permeti veure la capacitat de cada aspirant per executar els treballs proposats pel Tribunal.
L’Ajuntament facilitarà a les persones aspirants tots els materials, eines i equips de protecció individual necessaris per a la realització d’una prova.
Es valorarà la correcció de l’execució del treball realitzat, la rapidesa i l’eficàcia en el domini de les eines emprades i en el compliment de les normes obligatòries.
Tindrà una puntuació màxima de 40 punts.
Per superar la fase d’oposició què és eliminatòria, caldrà una puntuació mínima de 30 punts, sumant les dues proves: teòrica i pràctica.
6.3. Fase concurs (màxim 30 punts)
Es procedirà a la valoració dels mèrits només d’aquelles persones que hagin resultat aptes a la fase d’oposició.
Tots els mèrits puntuables caldrà acreditar-los documentalment en el moment de la presentació de la sol·licitud per prendre part al concurs-oposició. L’acreditació es farà mitjançant fotocòpies dels títols o certificats oficials, certificacions oficials de vida laboral i fotocòpies de contractes de treball o nomenaments.
El tribunal valorarà els mèrits al·legats i acreditats documentalment pels aspirants dins el període de presentació de sol·licituds, d'acord amb el barem següent:
6.3.1. Experiència laboral dels últims 10 anys en tasques i categoria similars a les del lloc de treball a cobrir, fins a un màxim de 10 punts, que es puntuaran a raó d’1 punt per 365 dies treballats.
6.3.2. Formació dels últims 10 anys relacionada amb el lloc de treball a cobrir, fins a un màxim de 10 punts. Els aspirants han d’acreditar documentalment la durada, en hores dels cursos al·legats; si no ho fan així, es computaran com a cursos de durada inferior a 5 hores.
Curs 
Puntuació
Curs inferior a 5 hores
0,5 punts
Curs de 6 a 10 hores
1 punt
Curs a partir d’11 hores
1,5 punts
6.3.3. Entrevista personal (màxim 10 punts)
El tribunal si ho considera necessari, pot acordar la realització d’una entrevista amb els aspirants que consideri convenient, per a la concreció i en relació amb els mèrits acreditats, i valorar el coneixement de les funcions a desenvolupar i d’adaptació del seu perfil professional a la plaça.
Setena. Qualificacions dels i les aspirants i proposta d’aspirant i nomenament
Un cop finalitzada la qualificació de les persones aspirants, el Tribunal farà pública en el tauler d’edictes de l’Ajuntament i al web municipal la relació d’aprovats/des per ordre de puntuació final.
La persona aspirant que hagi obtingut la major puntuació, i per tant, hagi superat el procés selectiu, serà la persona proposada pel Tribunal a l’òrgan competent per ser contractada com a personal laboral fix que hagi obtingut la puntuació més alta serà proposada pel Tribunal a l’òrgan competent per a la seva contractació. L’Alcaldia aprovarà el decret de contractació de l’aspirant proposat pel Tribunal en el termini d’un mes i ho notificarà als candidats designats. Una vegada efectuada aquesta notificació, l’aspirant contractat haurà d’incorporar-se al servei de l’Ajuntament en el moment en què hi siguin requerits, i en un termini màxim d’un mes des de la data del decret de contractació.
En el supòsit que algunes de les persones aspirants tinguin la mateixa puntuació final del procés, els empats els resoldrà el tribunal, seguint l’ordre descrit: es desfarà l’empat a favor de l’aspirant que hagi obtingut la major puntuació en la fase d’oposició. Si es manté l’empat, es decidirà en favor del que tingui una puntuació millor de la fase de concurs. Si aquest continua, es decidirà a favor del que aporti més puntuació segons l’experiència professional. I si, finalment encara hi ha empat, el tribunal desempatarà en funció de la puntuació assolida en l’entrevista.
En el cas que cap dels/les aspirants superi el procés selectiu, el tribunal qualificarà deserta la convocatòria.
L’aspirant proposat presentarà a l’Ajuntament, dins del termini de deu dies naturals, a partir de l’endemà de la data de comunicació de la necessitat d’incorporació per cobrir la vacant, sense requeriment previ, els documents acreditatius de les condicions per prendre part a la proves que s’exigeixen a la base segona, i que són:
· DNI o document equivalent d’altres països.
· Justificació del títol exigit.
· Declaració jurada o promesa de no haver estat separat/da del servei de cap administració pública per expedient disciplinari o per sentència ferma, així com de no incórrer en cap causa d’incapacitat o incompatibilitat establerta a les lleis i reglaments, i de no trobar-se en situació d’inhabilitació per a l’exercici de les funcions públiques.
· Els aspirants de nacionalitat d’algun estat membre de la unió europea o país amb conveni subscrit amb ella i ratificat per Espanya hauran de presentar documentació certificada per les autoritats competents del seu país d’origen amb acreditació de no estar sotmès a sanció disciplinària o condemna penal que impedeixi, al seu estat, l’accés a la funció pública.
· Certificat mèdic de no patir malaltia o defecte físic que impossibiliti el normal exercici de la funció.
En cas que l’aspirant proposat pel tribunal no pugui ser contractat es podrà contractar l’aspirant següent per odre de qualificació que hagi superat el procés de selecció.
Període de prova. S’estableix un període de prova de dos mesos, finalitzat el qual, en cas de no superar-se, suposarà l’extinció de la relació laboral amb l’ajuntament.
El període de prova forma part del procés selectiu i, si d’acord amb els informes avaluatius, algú no el superés, perdria tots els drets derivats de la convocatòria i es cridaria en les mateixes condicions les persones que el segueixen en l’ordre de puntuació, sempre que hagin superat el procediment de selecció i ho hagin obtingut plaça.
L’òrgan competent procedirà a la formalització dels contractes prèvia acreditació de les condicions i capacitat i requisits exigits en la convocatòria.
Tingui’s en compte que fins que es formalitzi el contracte i s’incorpori al lloc de treball corresponent, l’aspirant no tindrà dret a percepció econòmica.
Vuitena. Constitució d’una borsa d’ocupació
Es constituirà una borsa d’ocupació amb les persones que superin el procés de selecció i no resultin contractats, a fi que pugui ser utilitzada en futures crides que poguessin resultar necessàries per cobrir vacants temporalment degudes a baixes per baixa voluntària, incapacitat temporal, maternitat, paternitat, risc durant l'embaràs, risc durant la lactància, adopció o acolliment i excedència voluntària. etc. L’ordre de preferència per efectuar les substitucions o per cobrir places vacants vindrà determinat per l’ordre de puntuació, de major a menor puntuació
La puntuació mínima per poder formar part de la corresponent borsa d’ocupació és la d’haver aconseguit un mínim de 30 punts a la fase d’oposició.
La contractació de personal laboral temporal de les persones aspirants aprovades que integrin la borsa de treball restarà condicionada a la presentació dels documents acreditatius de tots els requisits, d’acord amb la base segona. Caldrà aportar l’original de tota la documentació per tal de poder-la confrontar amb les fotocòpies aportades a la sol·licitud de participació en el procés.
La persona que no comparegui, en el termini de dos dies hàbils des que hagi estat convocada en els telèfons i/o correus electrònics que facilita, no mantindrà cap dret preferent i passarà a ocupar l’últim lloc de la borsa, passant a ser cridada la següent persona candidata de la llista segons l’ordre de puntuació.
L’integrant de la borsa que obtingui un contracte de treball causarà baixa en la borsa, i una vegada finalitzi el seu contracte de treball amb l’Ajuntament tornarà a causar alta en la borsa d’ocupació en el lloc de treball d’aquesta que li correspongui en relació amb els punts obtinguts.

Qui refusi una oferta de treball tres vegades quedarà exclòs de la llista. També quedarà exclosa de la borsa la persona que prèviament hagi treballat en aquesta categoria i n’existeixi un informe negatiu.
Paral·lelament, es permet a les persones integrants de la borsa que manifestin, per correu electrònic o qualsevol altre mitjà que n’acrediti la seva comunicació, la seva voluntat de restar inactius de la borsa. La inactivitat d’un candidat/a significa que no es mostren disponibles per rebre ofertes de treball i, en conseqüència, no se l’avisarà per a cap oferta de treball mentre mantingui aquest estat, i a la vegada, no se l’exclourà per refusar les ofertes de treball. En qualsevol moment, la persona interessada podrà canviar aquest estat i comunicar, per escrit, la seva intenció de ser part activa de la borsa.
Novena. Incompatibilitats
En l’exercici de la funció pública atribuïda a la plaça assignada, és aplicable la normativa vigent sobre el règim d’incompatibilitats en el sector públic, en compliment de la qual l’aspirant, abans d’incorporar-se al servei de l’Ajuntament, haurà d’efectuar una declaració d’activitats i, si s’escau, sol·licitar la compatibilitat o exercir, altrament, l’opció prevista a l’article 10 de la Llei 53/1984, de 26 de desembre, a l’article 10 de la Llei 21/1987, de 26 novembre, i a l’article 337 del Decret 214/1990.
Desena. Incidències
El tribunal queda facultat per resoldre els dubtes que es presentin i per prendre els acords que calguin per garantir el funcionament correcte del procés selectiu.
En el no previst a les bases serà d'aplicació el Decret legislatiu 1/1997, de 31 d'octubre, pel qual s'aprova la Refosa en un text únic de la Llei de la funció pública de l'administració de la Generalitat de Catalunya, el Decret 214/1990, de 30 de juliol, pel qual s'aprova el Reglament del personal al servei de les entitats locals, el Text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre, el Text refós de la Llei municipal i de règim local de Catalunya aprovat pel Decret legislatiu 2/2003, de 28 d'abril, la Llei 7/1985, de 2 d'abril, de bases del règim local, el Text refós de les disposicions legals vigents en matèria de règim local aprovat pel Reial decret legislatiu 781/1986, de 18 d'abril, i el Text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre.
Onzena. Recursos
Contra la convocatòria, aquestes bases, les llistes definitives d’aspirants admesos i exclosos i la resolució de contractació, les persones interessades poden interposar, potestativament, d’acord amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques recurs de reposició en el termini d’un mes a comptar de l’endemà de la seva publicació o notificació.
Contra la desestimació del recurs de reposició o bé directament, es pot interposar recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant el Jutjat Contenciós Administratiu de Lleida.
Contra les resolucions definitives i els actes de tràmit del Tribunal, si aquests últims decideixin directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar en el termini d’un mes, a comptar a partir de l’endemà de la seva publicació o notificació, recurs d’alçada davant de l’Alcaldia.


	Expedient 1773/2023. Permís per formació

	Favorable
	Tipus de votació: unanimitat

	Vista la sol·licitud presentada per una tècnica municipal, amb DNI núm. ***5148**, en què sol·licita permís per formació per assistir a la “Jornada per a l'actuació dels membres dels òrgans de selecció dels ens locals”, organitzada per l’Escola d’Administració Pública de Catalunya, que es farà en modalitat en línia síncrona el dia 9 d’octubre de 2023, de les 9.30 a les 14.30 hores;
Vista la sol·licitud presentada per una tècnica municipal, amb DNI núm. ***5148**, en què sol·licita permís per formació per assistir al curs “Taller de gestió de processos selectius”, organitzat per l’Escola d’Administració Pública de Catalunya, que es farà en modalitat presencial a Manresa els dies 19 i 26 d’octubre de 2023, de les 9.30 a les 14.30 hores;
Vist que aquesta treballadora té autoritzades fins el dia d'avui 25,5 hores de formació coincidents amb la jornada de treball per l’exercici 2023;
Vist el que estableix el pacte-conveni de l'Ajuntament de Solsona a l'article 10 i 28;
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda aprovar les sol·licituds presentades, autoritzar les hores de formació coincidents amb la jornada laboral i les despeses de desplaçament a la formació. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent. Si una vegada autoritzat el permís per formació no és possible fer-lo per manca de places al curs o per desistiment de la persona sol·licitant, cal comunicar-ho a Recursos Humans.


	Expedient 1750/2023. Permís per formació

	Favorable
	Tipus de votació: unanimitat

	Vist que l'Ajuntament de Solsona disposa de 10 aparells desfibril·ladors externs automàtics DEA i aquests aparells poden ser utilitzats per personal no mèdic, però adequadament format per al seu ús, permetent una primera actuació que, per la seva immediatesa, pot millorar les possibilitats de supervivència de persones afectades per patologies associades a cardiopaties coronàries;
Vist que a cada centre de treball on hi ha ubicat un aparell desfibril·lador extern automàtic DEA és necessari que hi hagi personal amb la formació corresponent;

Vista la relació de persones que la tècnica de Recursos Humans proposa per fer la formació de reciclatge per l'ús d'aparells desfibril·ladors externs automàtics DEA;
Vist que la Diputació de Lleida, en el marc del Pla agrupat de formació contínua, ofereix aquesta formació al personal de l’Administració Local i l’Ajuntament cedeix l'espai on poder fer aquesta formació que serà a la Sala cultural de l’Ajuntament de Solsona;
Vist el que estableix el pacte-conveni de l’Ajuntament de Solsona a l’article 10;
A proposta de la regidora delegada de Salut,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda aprovar la sol·licitud presentada i autoritzar les hores de formació de tot el personal proposat per fer la formació de reciclatge per a l'ús d'aparells desfibril·ladors externs automàtics DEA. Una vegada finalitzada la formació caldrà fer arribar el certificat corresponent.


	Expedient 1793/2023. Ajuntament de Manresa – Designació membre tribunal qualificador

	Favorable
	Tipus de votació: unanimitat

	Vist que la Junta de Govern Local del dia 27 de març de 2023 va acordar atendre la sol·licitud de la Secretaria de Governs Locals i Relacions amb l’Aran de col·laborar amb l’Escola d’Administració Pública de Catalunya, facilitant la inscripció per incorporar-se a la base de dades de col·laboradors per als tribunals de selecció de l’Escola d’Administració Pública fent difusió entre el personal funcionari de carrera i personal laboral fix de l’Ajuntament de Solsona amb la regulació dels permisos corresponents;
Vist que la treballadora municipal amb DNI núm. ***8677** s’ha inscrit a la base de dades de col·laboradors per als tribunals de selecció en representació de l'Escola d’Administració Pública de Catalunya;
Vist que l’Escola d'Administració Pública de Catalunya ha designat vocal la treballadora amb DNI núm. ***8677**, en el tribunal qualificador de la convocatòria per proveir una plaça de tècnic/a especialista de biblioteca a l’Ajuntament de Manresa;
Vist que la persona designada vocal titular ha excusat la seva assistència i l’Ajuntament de Manresa ha comunicat a aquesta tècnica que el tribunal s’ha de reunir els dies 4 i 24 d’octubre de 2023 a les 8.45 hores a Manresa;
A proposta del regidor delegat de cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir permís a la treballadora municipal amb DNI núm. ***8677**, permís per assistir al tribunal qualificador de la convocatòria per proveir una plaça de tècnic/a especialista de biblioteca a l’Ajuntament de Manresa els dies 4 i 24 d’octubre de 2023. Es recorda al personal col·laborador que haurà de justificar degudament l’assistència al tribunal de selecció. Cal que registri al sistema de control horari les hores destinades a aquesta tasca amb la incidència «Serveis a altres administracions». El nombre d’hores que computarà l’Ajuntament serà com a màxim les hores de la seva jornada ordinària amb el límit de dos dies anuals (equivalent a 15 hores). Les despeses de desplaçaments, dietes i indemnitzacions aniran a càrrec de l’administració on hagin estat designats.


SALUT
	Expedient 1779/2023. Dia Mundial del Càncer de Mama, dia 19 d'octubre

	Favorable
	Tipus de votació: unanimitat

	Vista la sol·licitud presentada i subscrita per Jordi Riart i Vendrell, representant de l'Associació Fènix d'Ajuda i Suport Contra el Càncer, amb NIF núm. G25701684, en què exposa que el dia 19 d’octubre se celebra el Dia Mundial del Càncer de Mama, i, per aquest motiu, demana que s'il·lumini de color rosa la façana de l'Ajuntament; també demana autorització per poder entregar llaços de color rosa a la biblioteca Carles Morató i a l’Oficina d'Atenció Ciutadana de l’Ajuntament, per tal que els usuaris puguin agafar un llaç i lluir-lo a la solapa;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, resolc il·luminar de color rosa la façana de l’Ajuntament el dia 19 d’octubre, amb motiu del Dia Mundial del Càncer de Mama, fins a les 23.00 hores, tal com marca la normativa actual, i autoritzar l’entrega de llaços.


URBANISME
	Expedient 1742/2023. Llicència urbanística – règim autoliquidació

	Favorable
	Tipus de votació: unanimitat

	El regidor delegat d’Urbanisme, Joan Parcerisa Albacete, dona compte de les llicències urbanístiques que s’han atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detallen tot seguit:
Expedient: AS-2023/174
DNI del sol·licitant: ***4951**
Obres a realitzar: substitució de la finestra de sota teulada d'un habitatge
Registre d’entrada: 2023-E-RE-1323, de 12 de setembre
Pagament de la llicència: 12 de setembre de 2023.


	Expedient 1442/2023. Error referència cadastral – Ctra. de Sant Llorenç

	Favorable
	Tipus de votació: unanimitat

	Vist que la Junta de Govern Local en la sessió duta a terme el dia 7 d'agost de 2023, acordà concedir llicència per a la instal·lació d'un sistema de captació d'energia solar fotovoltaica d'autoconsum en una instal·lació en sòl urbà, situada a la carretera de Sant Llorenç (referència cadastral 7404308CG7570S0002RE) (llicència núm. AS-2023/153);
Vist que s'ha comprovat que hi ha un error en la numeració de la referència cadastral de l'habitatge i que la referencia cadastral que correspon a aquest habitatge és 7506606CG7570N0057JS;
A proposta de l'alcaldessa i del regidor delegat d'Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda modificar l'acord adoptat per la Junta de Govern Local duta a terme el dia 7 d'agost de 2023 i concedir llicència a la persona sol·licitant, amb DNI núm. ***7910**, per a la instal·lació d'un sistema de captació d'energia solar fotovoltaica d'autoconsum en una instal·lació en sòl urbà, situada a la carretera de Sant Llorenç (referència cadastral 7506606CG7570N0057JS) (llicència núm. AS-2023/153).


VARIS
	Expedient 1444/2023. Modificació de les condicions de prestació del servei de transport de viatgers entre Solsona - Ponts - Lleida

	Favorable
	Tipus de votació: unanimitat

	L'alcaldessa dona compte de l’escrit tramès conjuntament per la cap del Servei Territorial de Transports i pel subdirector general de Transport Públic per Carretera i Mobilitat de la Generalitat de Catalunya, en què es comunica la modificació de les condicions de prestació del servei de transport de viatgers entre Solsona, Ponts i Lleida, dins del servei públic regular de transport de viatgers per carretera Barcelona - eth Pont de Rei - Puigcerdà amb filloles (V-3193:b-L-70). 
La modificació de condicions de prestació del servei consisteix a duplicar l’oferta actual d’expedicions de dilluns a divendres feiners, tant d’anada com de tornada, entre Solsona i Lleida; a afegir una expedició en cada sentit entre Solsona i Lleida els diumenges durant el curs escolar, per donar servei a l’alumnat de Solsona que s’ha de desplaçar setmanalment per estudiar a Lleida, i a suprimir les expedicions d’anada i tornada entre Ponts i Lleida de dimarts i dimecres amb itinerari i horaris coincidents amb els serveis entre Solsona i Lleida.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta
[image: image2.jpg]0/ Castell, 20 / 25280 - Solsona (Solsones) / Tel. 973 48 00 50 / ajuntament@ajsolsona.cat / www.ajsolsona.cat




38

[image: image1.jpg][image: image2.jpg]